Huilos departamentas

Huila () – departamentas pietinėje Kolumbijoje. Administracinis centras – Neiva.

Geografija 
Departamentas kalnuotas – didžiąją jo dalį užima Centrinė ir Rytinė Kordiljeros, su iškilusiais ugnikalniais (Nevado de Huila, 5700 m). Departamento šiaurėje yra fosilijomis turtinga Tatakoa dykuma. Kalnus raižo Magdalenos ir jos intakų slėniai. Upėse daug vaizdingų krioklių. Departamento gamta saugoma 4 nacionaliniuose parkuose.

Etninė sudėtis 
 metisai ir baltieji – 97,78 %
 juodaodžiai – 1,17 %
 indėnai – 1,05 %

Ekonomika 
Svarbiausia Huilos departamento ūkio šaka – žemdirbystė. Auginami ryžiai, kukurūzai, sorgai, bananai, kava, juka, cukranendrės, vaisiai. Gyvulininkystė. Yra akmens anglių, aukso, sidabro ir vario telkinių. Yra nedidelių miškininkystės įmonių.

Svarbiausi miestai 
 Neiva
 Garsonas
 Pitalitas
 La Plata

Nuorodos 
 Regiono portalas

Kolumbijos departamentai